เนื่องจากพาลูกไปฉีดวัคซีนตอน 9 เดือน สังเกต ว่าลูกมีภาวะซีด ให้ไปตรวจ ผลการตรวจ พบว่าซีด 27% ให้ยาธาตุเหล็กมาทาน 3 เดือน แล้วนัดตรวจซ้ำ คุณถามว่าต้องการหาธาลัสซีเมียด้วยมั้ย แม่เลยบอกตรวจด้วย พอน้องอายุครบ 1 ปี พาน้องไปเจาะเลือด พบว่าน้องไม่ซีด ผลเลือดอยู่ที่ 35.5 แต่คุณบอกน้องเป็นธาลัสซีเมีย ได้ค่าอยู่ที่ 19.5 ซึ่งผลบ่งบอกว่าเป็นโรค แต่น้องไม่มีอาการ น้ำหนักตามเกณฑ์ พัฒนาการตามวัย คุณเลยให้ทำการตรวจซ้ำอีก 6 เดือน ตอนนี้พ่อกับแม่กังวลใจมาก ตอนตรวจเลือดระหว่างตั้งครรภ์ แม่เป็นพาหะ พ่อผลเลือดปกติ รบกวนปรึกษาคุณว่าจะนำน้องไปตรวจเลือดก่อนเลยได้มั้ย แล้วลองย้ายโรงพยาบาลดีหรือไม่ค่ะ ขอขอบพระล่วงหน้าค่ะ
สวัสดีค่ะ ธาลัสซีเมียเป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยความรุนแรงของการเป็นโรคก็ต่างกัน ขึ้นกับชนิดของธาลัสซีเมียที่เป็น ในกรณีอาจเป็นโรคชนิดไม่รุนแรง จึงยังไม่มีอาการอะไร แต่หากเด็กเจ็บป่วยหนัก ไม่สบาย อาจทำให้มีเม็ดเลือดแดงแตกจนซีดต้องให้เลือดเป็นครั้งคราวไปแนะนำตรวจติดตามอาการและค่าเลือดกับแพทย์อย่างใกล้ชิด ในบางครั้งหากเด็กอายุน้อยมาก ผลเลือดจะยังไม่ชัดเจน แพทย์จึงนัดกลับไปตรวจซ้ำอีก 6 เดือนค่ะหากลูกมีอาการปกติ ไม่จำเป็นต้องพาไปก่อนนัด กุมารแพทย์ส่วนใหญ่สามารถดูแลภาวะนี้ได้ ไม่มีความจำเป็นต้องย้ายรพ. แนะนำรักษาที่รพ.ใกล้บ้านเพราะโรคนี้คงต้องไปติดตามอาการอย่างต่อเนื่องค่ะ